LPH วิ่งต่อ-วอลุ่มพุ่งพันล้าน กูรูให้เป้า 7.92 บ.มองรายได้-กำไรโตต่อเนื่อง
LPH วิ่งต่อ-วอลุ่มพุ่งพันล้าน บล.เคจีไอให้เป้า 7.92 บ.มองรายได้-กำไรโตต่อเนื่อง โดย ณ เวลา 11.14 น.ราคาอยู่ที่ 7.15 บาท บวก 0.05 บาท หรือ 0.70% มูลค่าการซื้อขาย 1 พันล้านบาท 
29 ต.ค. 2558

ผู้สื่อข่าวรายงานว่า ราคาหุ้น บริษัท โรงพยาบาล ลาดพร้าว จำกัด (มหาชน) หรือ LPH ณ เวลา 11.14 น.อยู่ที่ 7.15 บาท บวก 0.05 บาท หรือ 0.70% มูลค่าการซื้อขาย 1 พันล้านบาท  โดยเปิดตลาดที่ 7.25 บาท ต่ำสุดที่ 7.00 บาท สูงสุดที่ 7.35 บาท
บล. ทิสโก้ คาดการณ์กำไรสุทธิในปี 2016 อยู่ที่ 187 ล้านบาท คิดเป็นอัตราการเติบโตที่ 75% จากปีก่อน โดยหลักๆจะได้มาจากการคาดการณ์จำนวนผู้ป่วยนอก (OPD) เพิ่มขึ้นไม่ต่ำกว่า 10% จากปีก่อน ในปี 2016 เนื่องจากการลงทุนพัฒนาศูนย์ความเป็นเลิศทางการแพทย์ครบวงจร การเพิ่มขึ้นของรายได้เฉลี่ยของผู้ป่วยนอกหรือ OPD ประมาณ 13-20% จากปี
แนะนำให้ “ซื้อ” มองว่ามูลค่าที่เหมาะสมของบริษัทอยู่ที่ 7.90 บาท จากวิธี Discounted Cash Flow (DCF)  เนื่องจากบริษัทมีอัตราการเติบโตของรายได้ที่มั่นคง และมีแนวโน้มที่จะมีความสามารถในการทำกำไรที่สูงขึ้น ทั้งนี้การประเมินมูลค่ามาจาก WACC ที่ 9.7% Risk Free Rate (Rf) ที่ 2.5%  Market Risk Premium ที่ 9.2% Beta ที่ 0.8 เท่า Cost of Debt after tax ที่ 6% และ Terminal Growthที่ 2% ความเสี่ยงเกิดจากการมีรายได้บางส่วนเป็นรายได้เหมาจ่าย การเปลี่ยนแปลงนโยบายการักษาพยาบาลของภาครัฐบาล การพึ่งพาบุคลากรที่มีความชำนาญเฉพาะด้าน และการแข่งขันที่สูงขึ้น
บล. เคจีไอ คาดว่า แนวโน้มผลการดำเนินงานของ LPH จะมีพัฒนาการเชิงบวก โดยประมาณการว่า กำไรสุทธิในปี 2558 จะอยู่ที่ระดับ 104 ล้านบาท เพิ่มขึ้น 6% จากปีก่อน ทั้งนี้ คาดการณ์การเติบโตของกำไรสุทธิเฉลี่ย 23.6% CAGR ในช่วงปี 2558-60
ประเมินมูลค่าที่เหมาะสมของ LPH โดยวิธี DCF เท่ากับ 7.92 บาท โดยพิจารณาโครงการในอนาคต ซึ่งมีศักยภาพที่จะสร้างรายได้และกำไรต่อภาพรวมผลการดำเนินงานของ LPH ในระยะยาว